GEOGRAFIJA

Prvi razred

|  |  |
| --- | --- |
| Naziv predmeta:  | GEOGRAFIJA  |
| Godišnji fond časova:  | 74  |
| Razred:  | prvi  |

|  |  |
| --- | --- |
| Ciljevi predmeta:  | 1. Uočavanje i shvatanje korelativnih odnosa između geografije i drugih prirodnih i društvenih nauka;2. Sticanje novih aktuelnih znanja o položaju, mestu i ulozi Srbije na Balkanskom poluostrvu i jugoistočnoj Evropi;3. Sticanje novih i produbljenih znanja i objašnjenja o savremenim geografskim pojavama, objektima i procesima na teritoriji Republike Srbije; 4. Sticanje novih aktuelnih znanja o porastu, kretanjima, strukturnim promenama i teritorijalnom razmeštaju stanovništva;5. Razumevanje aktuelne geografske stvarnosti naše zemlje i savremenog sveta;6. Razvijanje osećanja pripadnosti svojoj naciji kao delu integralnog sveta, izgradnja i negovanje nacionalnog i kulturnog identiteta u multietničkom, multikulturalnom i multijezičkom svetu;7. Osposobljavanje učenika da primenjuju geografsko znanje i veštine u daljem obrazovnom i profesionalnom razvoju;8. Osposobljavanje učenika za odgovorno ophođenje prema sebi i okruženju i za aktivno učestvovanje u zaštiti, obnovi i unapređivanju životne sredine.  |

|  |  |  |  |  |
| --- | --- | --- | --- | --- |
| TEMA  | CILJ  | **ISHODI**Po završetku teme učenik će biti u stanju da:  | OBAVEZNI I PREPORUČENI SADRŽAJI PO TEMAMA  | NAČIN OSTVARIVANJA PROGRAMA  |
| Uvod  | • Sticanje znanja o predmetu proučavanja, podeli, značaju i mestu geografije u sistemu nauka• Uočavanje i shvatanje korelativnih odnosa između geografije i drugih prirodnih i društvenih nauka  | • definiše predmet izučavanja, značaj, razvoj i mesto geografije u sistemu nauka• razlikuje prirodne i društvene elemente geografskog prostora i shvata njihove uzajamne uzročno-posledične veze i odnose • odredi mesto geografije u sistemu nauka • prepozna značaj i praktičnu primenu geografskih saznanja  | • Predmet proučavanja, podela i značaj • Mesto geografije u sistemu nauka  | Na početku teme učenike treba upoznati sa ciljevima i ishodima nastave / učenja, planom rada i načinima ocenjivanja **Oblici nastave**Predmet se realizuje kroz sledeće oblike nastave:teorijska nastava **(74 časa)****Mesto realizacije nastave**Teorijska nastava se realizuje u učionici  |
| Savremene komponente geografskog položaja Srbije  | • Proširivanje znanja o položaju, mestu i ulozi Srbije na Balkanskom poluostrvu i jugoistočnoj Evropi• Uočavanje opštih geografskih karakteristika, sagledavanjem složenih društveno - ekonomskih procesa i promena u jugoistočnoj Evropi, na Balkanskom poluostrvu i u našoj državi  | • definiše pojam i funkcije državnih granica, razume državno uređenje Srbije i poznaje državna obeležja: grb, zastavu, himnu• locira na karti položaj i veličinu teritorije Srbije uz kratak opis bitnih karakteristika granica sa susednim zemljama• definiše pojam jugoistočna Evropa, locira na karti Balkansko poluostrvo i identifikuje njegove opšte geografske karakteristike: fizičke, kulturne i demografske• analizira promene na političkoj karti Balkanskog poluostrva: nastanak i raspad Jugoslavije, stvaranje novih država i oblici njihove saradnje • definiše pojam geografski položaj i navede njegovu podelu• odredi ukupan geografski položaj Srbije (povoljan, nepovoljan), analizom svojstava činilaca koji ga formiraju: apsolutni i relativni položaj• diskutuje o prednostima i nedostacima geografskog položaja Srbije  | • Površina, granice, državno uređenje i državna obeležja Srbije• Regionalne geografske komponente u svetlu savremenih procesa na Balkanskom poluostrvu i jugoistočnoj Evropi• Komponente geografskog položaja Srbije  | **Preporuke za realizaciju nastave**• korišćenje savremenih elektronskih pomagala**•** analognih i digitalnih geografskih karata različitog razmera i sadržaja• korišćenje informacija sa Interneta • korišćenje interaktivnih metoda rada• korišćenje osnovne literature uz upotrebu savremenih tehnologija za prezentovanje• korišćenje geografskih i istorijskih karata opštih i tematskih• korišćenje pisanih izvora informacija (knjige, statistički podaci, časopisi...) **Ocenjivanje**Vrednovanje ostvarenosti ishoda treba vršiti kroz:• praćenje ostvarenosti ishoda• testove znanja  |
| Prirodni resursi Srbije i njihov ekonomsko geografski značaj  | • Sticanje novih i produbljenih znanja o prirodi Srbije i njenom uticaju na život i privredne delatnosti ljudi• Sagledavanje fizičko-geografskih komponenata prostora Srbije i razumevanje njihovog značaja za život ljudi i mogućnosti razvoja privrede  | • odredi u geološkom sastavu Srbije zastupljenost stena različite starosti, sastava i porekla, značajnih za pojavu ruda i minerala• locira u okviru geotektonske strukture Srbije velike celine: Srpsko-makedonsku masu, Karpato-balkanide, Unutrašnje dinaride, Centralne dinaride i Panonsku depresiju i objasni njihov postanak (delovanje unutrašnjih tektonskih i spoljašnjih sila)• identifikuje osnovne makro-celine reljefa Srbije: Panonski basen i Planinsku oblast• kratko opiše postanak Panonskog basena, odvoji panonsku Srbiju: Panonsku niziju i južni obod Panonskog basena sa pregledom glavnih elemenata reljefa • odredi planinsku oblast i napravi kartografski pregled gromadnih, karpatsko-balkanskih, dinarskih planina i većih kotlina • objasni elemente i faktore klime, razlikuje klimatske tipove u Srbiji i njihove odlike• napravi pregled vodnog bogatstva Srbije: odredi na karti razvođa slivova, locira tranzitne i domicilne reke, objasni postanak, podelu i značaj jezera i termomineralnih voda • zaključuje o ekonomskom značaju voda za snabdevanje naselja, navodnjavanje tla, proizvodnju hidroenergije, plovidbu, ribarstvo i turizam• diskutuje o zagađivačima, posledicama i merama zaštite• definiše pojam zemljište (tlo), odredi tipove tla na prostoru Srbije, njihov sastav i karakter• poznaje uticaj fizičko-geografskih faktora na formiranje tipova vegetacije i raznovrsnost životinjskog sveta panonske i planinske oblasti Srbije• definiše: pojam prirodna sredina, predmet proučavanja zaštite prirode, značaj zaštite i unapređivanja prirode• navede elemente prirodne sredine, zagađivače vode, vazduha, zemljišta; posledice zagađivanja i mere zaštite • prepozna pojave štetne po svoje prirodno i kulturno okruženje i aktivno učestvuje u njihovoj zaštiti, obnovi i unapređivanju• definiše: park prirode, predeo izuzetnih odlika, rezervat prirode, spomenik prirode i prirodne retkosti• Razlikuje zaštićena prirodna dobra u Srbiji: Golija, Fruška gora, Đerdap, Tara i dr.  | • Geološki sastav i postanak osnovnih geotektonskih celina• Panonska Srbija i južni obod Panonskog basena• Planinsko-kotlinska Srbija. Rodopske, Dinarske i Karpatsko-balkanske planine• Klima. Odlike i ekonomsko-geografski značaj• Vode i vodni resursi. Reke, jezera i termomineralne vode - odlike i ekonomsko-geografski značaj• Sastav i karakter tla u Srbiji - ekonomsko-geografski značaj• Biljni i životinjski svet. Odlike i ekonomsko-geografski značaj• Zaštita, očuvanje i unapređivanje prirode• Zaštićena prirodna dobra u Srbiji  | **Okvirni broj časova po temama**• ***Uvod(najmanje 4 časa)***• *Savremene komponente geografskog položaja Srbije****(najmanje 5 časova)***• *Prirodni resursi Srbije i njihov ekonomsko geografski značaj* ***(najmanje 14 časova)***• *Stanovništvo Srbije* ***(najmanje 9 časova)***• Naselja Srbije (najmanje 9 časova) • *Privreda Srbije* ***(najmanje 12 časova)***• *Regionalne celine Srbije* ***(najmanje 12 časova)***• *Srbija i savremeni procesi u Evropi i Svetu* ***(najmanje 9 časova)*** |
| Stanovništvo Srbije  | • Proširivanje znanja o demografskom razvoju i rasporedu stanovništva u Srbiji • Uočavanje demografskih problema i mogućnosti njihovog prevazilaženja za sveukupni društveno-ekonomski razvitak naše zemlje • Formiranje svesti o negovanju nacionalnog i kulturnog identiteta  | • opiše antropogeografska obeležja i istorijsko-geografski kontinuitet naseljavanja Srbije• objasni kretanje stanovništva i teritorijalni razmeštaj stanovništva u Srbiji • ukaže na promenu broja stanovnika Srbije i navede faktore koji uslovljavaju promene stanovništva• uz pomoć grafičkih metoda analizira osnovne demografske odlike; objašnjava ih, vrši predviđanja i izvodi zaključke • definiše pojmove: natalitet, mortalitet i prirodni priraštaj• definiše pojam migracije i razlikuje tipove i vidove migracija• objasni strukturu stanovništva u Srbiji (biološka, ekonomska, socijalna, nacionalna)• razlikuje pojmove nacionalnog, etničkog i kulturnog identiteta• izgradi stav o jednakim pravima ljudi bez obzira na rasnu, nacionalnu, versku i drugu pripadnost• objasni demografske probleme i populacionu politiku u Srbiji • definiše pojam dijaspore• locira područja na kojima živi srpsko stanovništvo u neposrednom i širem okruženju (Mađarska, Rumunija, Makedonija, Albanija, Crna Gora, Bosna i Hercegovina, Hrvatska i Slovenija)• razlikuje kompaktnu i pojedinačnu naseljenost srpskog stanovništva u područjima neposrednog i šireg okruženja• objasni osnovne karakteristike stanovništva Republike Srpske• locira autohtone srpske teritorije (severni delovi Dalmacije, Lika, Kordun, Banija, Slavonija i Baranja)• objasni radne migracije u evropske zemlje i imenuje države i gradove u kojima ima našeg stanovništva• objasni iseljavanje našeg stanovništva na vanevropske kontinente• razlikuje faze u iseljavanju Srba u prekookeanske zemlje• imenuje države i gradove u kojima živi naše stanovništvo• objasni odnos i veze dijaspore i Srbije  | • Antropogeografska obeležja. Istorijsko-geografski kontinuitet naseljavanja Srbije• Kretanje i teritorijalni razmeštaj stanovništva (natalitet, mortalitet i prirodni priraštaj)• Migracije. Pojam, značaj, tipovi i vidovi• Struktura stanovništva: biološka, ekonomska, socijalna, nacionalna (etnička i verska)• Demografski problemi i populaciona politika u Srbiji• Srbi u neposrednom i širem okruženju • Srbi i naše stanovništvo u Evropi i vanevropskim kontinentima. Odnos dijaspore i Srbije  |    |
| Naselja Srbije  | • Proširivanje znanja o naseljima i faktorima njihovog razvoja• Razumevanje vrednosti sopstvenog kulturnog nasleđa i povezanosti sa drugim kulturama i tradicijama• Razvijanje svesti o vrednosti i značaju antropogenih kulturnih dobara• Uočavanje transformacije naselja i njihovih mreža i sistema  | • definiše pojam naselja• objasni postanak, razvoj i razmeštaj naselja Srbije• navede faktore razvoja i transformacije naselja i njihovih mreža i sistema• locira gradske centre Srbije• obrazloži ulogu gradskih centara u regionalnoj organizaciji Srbije• locira osovine (pojaseve) razvoja Srbije: Dunavsko-savska, Veliko-moravska i Južno-moravska• razlikuje vrste, funkcije i tipove naselja• opiše karakteristike urbanih celina• razlikuje značenje pojmova urbanizacija, deagrarizacija, industrijalizacija i tercijarizacija• imenuje antropogena kulturna dobra i objasni njihovu zaštitu  | • Postanak, razvoj i razmeštaj naselja Srbije• Podela naselja. Seoska, gradska, prigradska i privremena• Ekonomsko-geografski faktori razvoja i transformacije naselja i njihovih mreža i sistema (urbanizacija, deagrarizacija, industrijalizacija i tercijarizacija)• Gradski centri i njihova uloga u regionalnoj organizaciji Srbije• Osovine (pojasevi) razvoja Srbije: Dunavsko-savska, Veliko-moravska i Južno-moravska• Antropogena kulturna dobra i njihova zaštita  |    |
| Privreda Srbije  | • Proširivanje i produbljivanje znanja o privredi Srbije i njenim osnovnim karakteristikama• Sagledavanje potencijala i mogućnosti Srbije za njenu konkurentnost u svetskoj privredi  | • analizira uticaj prirodnih i društvenih činioca na uslovljenost razvoja i razmeštaja privrede Srbije i grupiše grane privrede po sektorima• objasni kako prirodni i društveni faktori utiču na razvoj i razmeštaj poljoprivrede Srbije• definiše grane poljoprivrede u užem smislu (zemljoradnja i stočarstvo) i širem smislu (šumarstvo, lov i ribolov), navede značaj poljoprivrede• prepozna osnovne funkcije šumarstva, značaj šuma, faktore koji ih ugrožavaju i mere zaštite • utvrdi značaj lova i ribolova• definiše značaj Energetike i Rudarstva; navede energetske resurse i mineralne sirovine i napravi njihov kartografski pregled na teritoriji Srbije• objasni pojmove: industrija i industrijalizacija, održivi razvoj i navede faktore razvoja i razmeštaja, podelu industrije i njen značaj • analizira uticaj prirodnih i društvenih faktora na razvoj saobraćaja, kratko opiše vrste saobraćaja i njihov značaj• napravi kartografski pregled glavnih drumskih i železničkih pravaca u Srbiji, plovnih reka i kanala, većih luka i aerodroma • definiše pojmove: trgovina, trgovinski i platni bilans i odredi značaj trgovine • analizira uticaj prirodnih i društvenih faktora na razvoj turizma, definiše i navede podelu turizma  | • Razvoj, razmeštaj i osnovne karakteristike privrede Srbije• Poljoprivreda - razvoj, značaj i podela• Šumarstvo, lov i ribolov• Rudarstvo i energetika• Industrija - pojam, podela, struktura i značaj• Saobraćaj i trgovina• Turizam  |
| Regionalne celine Srbije  | • Sticanje i proširivanje geografskih znanja oregionalnim celinama Srbije i sagledavanje njihovih specifičnosti  | • definiše pojam regije i napravi kartografski pregled regionalnih celina Srbije• locira na karti Srbije granice Vojvodine i njenih predeonih celina i prepozna njene prirodne i društvene odlike• potvrdi na karti Srbije granice Šumadije i Pomoravlja i navede njihove prirodne i društvene odlike• prepozna na karti Srbije granice zapadne Srbije i opiše njene prirodne i društvene odlike• identifikuje na karti Srbije Starovlaško-rašku visiju uz analizu njenih prirodnih i društvenih odlika• locira na karti Srbije granice istočne Srbije i navede njene prirodne i društvene odlike• prepozna na karti Srbije granice južnog Pomoravlja i prepozna njegove prirodne i društvene odlike• potvrdi na karti Srbije granice Kosova i Metohije i diskutuje o njegovim prirodnim i društvenim odlikama  | • Vojvodina• Šumadija i Pomoravlje (zapadno i veliko)• Zapadna Srbija• Starovlaško-raška visija• Istočna Srbija• Južno Pomoravlje• Kosovo i Metohija  |
| Srbija i savremeni procesi u Evropi i Svetu  | • Sticanje znanja o savremenim političkim i ekonomskim procesima u Evropi i svetu kao uslova napretka svih zemalja i naroda • Stvaranje realne slike o Srbiji u svetskim razmerama i savremenim međunarodnim procesima  | • definiše pojmove: proces integracije, demokratska regionalizacija, globalizacija• objasni ekonomske integracije na Balkanu i u jugoistočnoj Evropi i poznaje miroljubivu politiku Srbije u međunarodnim okvirima i na Balkanu• locira na karti Evrope zemlje članice EU, opiše istorijat razvoja, navede ciljeve i definiše probleme unutar Unije• objasni uslove koje Srbija treba da ispuni da bi postala ravnopravna članica zajednice• razlikuje ulogu, značaj i vidove delovanja međunarodnih organizacija: (CEFTA, EFTA, NAFTA, OECD, OPEK, APEK, G8, BRIK...)• objasni ulogu, značaj i vidove delovanja Svetske banke i Međunarodnog monetarnog fonda i ulogu Srbije u ovim organizacijama• opiše istorijat razvoja UN, navede ciljeve i strukturu organizacije i obrazloži privrženost Srbije UN• definiše pojam globalizacije i razlikuje odlike političke, teritorijalne, ekonomske, kulturne i druge vidove globalizacije. Objasni prioritete Srbije u pogledu procesa globalizacije  | • Saradnja Srbije sa drugim državama i međunarodnim organizacijama• Evropska unija - osnivanje, članice, ciljevi, problemi, fondovi i njihova pristupačnost• Odnos Srbije prema ostalim evropskim i vanevropskim ekonomskim i političkim integracijama• Svetsko tržište kapitala, struktura i međunarodni značaj• Ujedinjene nacije. Struktura i međunarodni značaj. Srbija i UN• Globalizacija kao svetski proces  |

KORELACIJA SA DRUGIM PREDMETIMA

• Srpski jezik i književnost
• Istorija
• Nacionalna ekonomija
• Preduzetništvo
• Građansko vaspitanje
• Verska nastava